CELEX: 32022R0710
Language: lt
Date: 2022-05-06 00:00:00
Title: Komisijos reglamentas (ES) 2022/710 2022 m. gegužės 6 d. kuriuo atsisakoma leisti vartoti maisto produktų sveikumo teiginį, susijusį su susirgimo rizikos mažinimu (Tekstas svarbus EEE)

2022 5 10   
               
               
                  LT
               
               
                  Europos Sąjungos oficialusis leidinys
               
               
                  L 133/9
               
            
         KOMISIJOS REGLAMENTAS (ES) 2022/710
         2022 m. gegužės 6 d.
         kuriuo atsisakoma leisti vartoti maisto produktų sveikumo teiginį, susijusį su susirgimo rizikos mažinimu
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2006 m. gruodžio 20 d. Europos Parlamento ir Tarybos reglamentą (EB) Nr. 1924/2006 dėl teiginių apie maisto produktų maistingumą ir sveikatingumą (1), ypač į jo 17 straipsnio 3 dalį,
         kadangi:
         
                     (1)
                  
                  
                     pagal Reglamentą (EB) Nr. 1924/2006 maisto produktų sveikumo teiginiai draudžiami, jeigu jie nėra leisti vartoti Komisijos laikantis to reglamento reikalavimų ir nėra įtraukti į Sąjungos leidžiamų vartoti teiginių sąrašą;
                  
               
                     (2)
                  
                  
                     Reglamente (EB) Nr. 1924/2006 taip pat nustatyta, kad paraiškas leisti vartoti maisto produktų sveikumo teiginius maisto tvarkymo subjektai gali teikti valstybės narės nacionalinei kompetentingai institucijai. Nacionalinė kompetentinga institucija turi perduoti reikalavimus atitinkančias paraiškas Europos maisto saugos tarnybai (toliau – Tarnyba);
                  
               
                     (3)
                  
                  
                     gavusi paraišką Tarnyba nedelsdama informuoja kitas valstybes nares bei Komisiją ir pateikia nuomonę dėl atitinkamo sveikumo teiginio;
                  
               
                     (4)
                  
                  
                     Komisija, atsižvelgdama į Tarnybos nuomonę, sprendžia dėl leidimo vartoti sveikumo teiginius suteikimo;
                  
               
                     (5)
                  
                  
                     gavus bendrovės „Anxioﬁt Ltd.“ paraišką, pateiktą pagal Reglamento (EB) Nr. 1924/2006 14 straipsnio 1 dalies a punktą, Tarnybos paprašyta pateikti nuomonę dėl sveikumo teiginio, susijusio su „Anxioﬁt-1“ vartojimu ir subklinikinio bei nedidelio nerimo sumažinimu (Klausimas Nr. EFSA-Q-2020-00032), mokslinio pagrindimo. Pareiškėjo pasiūlytas teiginys suformuluotas taip: „Įrodyta, kad „Anxioﬁt-1“ padeda subklinikinio ir nedidelio nerimo atveju. Subklinikinis ir nedidelis nerimas yra nerimo sutrikimų ir depresijos vystymosi rizikos veiksniai“;
                  
               
                     (6)
                  
                  
                     Komisija, valstybės narės ir pareiškėjas gavo Tarnybos mokslinę nuomonę (2) dėl to teiginio, kurioje, remiantis pateiktais duomenimis, padaryta išvada, kad trūksta mokslinių įrodymų nustatyti priežastinį ryšį tarp „Anxiofit-1“ vartojimo ir subklinikinio bei nedidelio nerimo sumažinimo. Kadangi sveikumo teiginys neatitinka Reglamente (EB) Nr. 1924/2006 nustatytų reikalavimų dėl įtraukimo į Sąjungos leidžiamų vartoti teiginių sąrašą, jo nereikėtų leisti vartoti;
                  
               
                     (7)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Šio reglamento priede pateiktas sveikumo teiginys neįtraukiamas į Sąjungos leidžiamų vartoti teiginių sąrašą, nustatytą pagal Reglamento (EB) Nr. 1924/2006 14 straipsnio 1 dalį.
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. gegužės 6 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 404, 2006 12 30, p. 9.
         
            (2)  EFSA Journal 2020;18(10):6264.
      
      
         
            PRIEDAS
            Atmestas sveikumo teiginys
            
                        Paraiška ir atitinkamos Reglamento (EB) Nr. 1924/2006 nuostatos
                     
                     
                        Maistinė ar kita medžiaga, maisto produktas ar maisto produkto kategorija
                     
                     
                        Teiginys
                     
                     
                        EFSA nuomonės nuoroda
                     
                  
                        14 straipsnio 1 dalies a punkto sveikumo teiginys, susijęs su susirgimo rizikos mažinimu
                     
                     
                        „Anxiofit-1“ – maisto sudedamoji dalis, kurios sudėtyje yra Echinacea angustifolia hidroalkoholinio šaknies sausojo ekstrakto, standartizuoto pagal specifinį alkamido profilį
                     
                     
                        Įrodyta, kad „Anxioﬁt-1“ padeda subklinikinio ir nedidelio nerimo atveju. Subklinikinis ir nedidelis nerimas yra nerimo sutrikimų ir depresijos vystymosi rizikos veiksniai.
                     
                     
                        EFSA-Q-2020-00032